**Njoftim për konsultimin publik, lidhur me:**

**Projektligji** **“Për disa shtesa dhe ndryshime në Ligjin Nr.10465/2011 “Për Shërbimin Veterinar në Republikën e Shqipërisë”.**

Ministria e Bujqësisë dhe Zhvillimit Rural, fton qytetarë, ekspertë të fushës, shoqata dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit “*Për disa shtesa dhe ndryshime në Ligjin Nr.10465/2011 “Për Shërbimin Veterinar në Republikën e Shqipërisë”.*

Projektligji ka si objektiv integrimin në nivel ligji të emërtesave të institucioneve në fushën e veterinarisë në kontekstin specifik të procesit të përafrimit të legjislacionit, bazuar kjo edhe në takimet shpjeguese dhe bilaterale të zhvilluara në vitin 2024.

Ministria e Bujqësisë dhe Zhvillimit Rural do të përmbledhë të gjitha sugjerimet dhe komentet tuaja dhe do të japë aryset për mënyrën se si ato janë reflektuar ose jo në projektakt.

Kontributet tuaja do të konsiderohen përgjatë procesit të përmirësimit të mëtejshëm të projektligjit.

* ***Kohëzgjatja e konsultimeve:***

Konsultimi publik do të zgjasë 20 ditë, nga data 19 mars 2024 deri më 18 prill 2024.

Mund të merrni pjesë në procesin e konsultimeve publike duke dërguar komente/kontribute për projektin:

 - Duke plotësuar formularin online të Regjistrin Elektronik për projektligjit, në adresën elektronike: <http://www.konsultimipublik.gov.al>:

- Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Bujqësisë dhe Zhvillimit Rural, Kjara Vogli , në adresën :Kjara.Vogli@bujqesia.gov.al .

* ***Sfondi i propozimit legjislativ:***

1. Projektligji ka si qëllim rishikimin e Ligjit nr.10465/2011 “Për shërbimin veterinar në Republikën e Shqipërisë”, i ndryshuar, dhe plotësimin e rregullimeve ligjore për prodhimin e Produkteve Mjekësore Veterinare për të krijuar mjedis të plotë rregullator për podhimin, regjistrimin dhe tregtimin e tyre.

2. Ndryshimet e propozuara kanë si qëllim përditësimin e parashikimeve ligjore që aplikohen për mbrojtjen e territorit nga importet e produkteve ushqimore me origjinë shtazore sipas përcaktimeve dhe orientimeve të organizatave ndërkombëtare. Më tej, aktet konkrete që miratohen nga ministri përgjegjës, dalin në zbatim të përcaktimeve ligjore.

3. Projektligji vjen si nevojë e kostatimit të problematikave dhe mangësive:

- që lidhen me prodhimin, regjistrimin dhe tregtimin e produkteve mjekësore veterinare nga prodhues vendas, me qëllim përdorimin e tyre në Shqipëri ose për eksport;

- përditësimin e emërtesave të organizatave ndërkombëtare ku Shqipëria është anëtare - dhe konkretisht Organizata Botërore për Shëndetin e Kafshëve;

- krijimin e bazës ligjore të konsoliduar për nxjerrjen e urdhërave të ndalimit ose lejimit me kusht, për importet e produkteve me origjinë shtazore, që përbëjnë ushqim për njerëzit ose ushqim për kafshët, në Shqipëri, nga vende dhe zona të prekura me sëmundje.

Më poshtë gjendet linku i publikimit për :

1. **Projektligji** *“Për disa shtesa dhe ndryshime në Ligjin Nr.10465/2011 “Për Shërbimin Veterinar në Republikën e Shqipërisë”.*

[*https://konsultimipublik.gov.al/Konsultime/Detaje/711*](https://konsultimipublik.gov.al/Konsultime/Detaje/711)